
Domitius Calderini: Commentarioli in Ibin

Dolgozatomban Domitius Calderini késő középkori humanista Ovidius Ibis című átokdalához írt kommentárjának elemzésére teszek kísérletet. Munkám elsősorban azt a célt szolgálja, hogy hosszú mellőzöttség után ismét objektív képet kapjunk erről a maga korában rendkívül népszerű, s hibái miatt sem elmarasztalható alkotásról. A kommentárt bevezető szövegrész elemzése után magának a kommentár szövegének általános elemzése következik. Az előzményekre vonatkozó rövid kitekintés után formai, majd pedig tartalmi szempontból vizsgálom meg a mű szövegét, különös tekintettel annak erényeire és hibáira. A lezáró levél tömör vizsgálata és a bibliográfia után következő mellékletek között kapott helyet a kommentár szövege, a humanista szerző életrajza, a szöveg vizsgálata során készített, s az eredményeket jól tükröző néhány táblázat. A dolgozat a kommentár kiadásainak listájával zárul.



